b'\n_START_ARTICLE_\nNeumos\n_START_PARAGRAPH_\nNeumos \xe2\x80\x93 simboli\xc5\xb3 ra\xc5\xa1tas, skirtas teksto melodijai apra\xc5\xa1yti._NEWLINE_Neumos yra pirmasis muzikinis ra\xc5\xa1tas, atsirad\xc4\x99s ma\xc5\xbedaug VI a., ir naudotas Schola cantorum muzikos mokyklose ba\xc5\xbenytinei (liturginei) muzikai mokytis. Skirtinguose Europos regionuose susiformavo skirtingi neum\xc5\xb3 ra\xc5\xa1tai, kuriuos v\xc4\x97liau pakeit\xc4\x97 kvadratin\xc4\x97 notacija. Neum\xc5\xb3 privalumas buvo neum\xc5\xb3 simboli\xc5\xb3 gausa ir \xc4\xafvairov\xc4\x97, ta\xc4\x8diau tr\xc5\xabkumas \xe2\x80\x93 neapibr\xc4\x97\xc5\xbeti intervalai. \xc5\xbdodis \xe2\x80\x9eneuma\xe2\x80\x9c kilo i\xc5\xa1 graiki\xc5\xa1ko \xc5\xbeod\xc5\xbeio \xe2\x80\x9edvasia\xe2\x80\x9c. Neumos netinka apra\xc5\xa1yti muzikai ar melodijai, kurioje n\xc4\x97ra teksto.'